5ί9Π3ΐυΓβ ΝοΙ 
\/θγϊΉθ<^^ \ 



:08:20 


ϋΐ9ΐυΐΤ'?ΐ9ηθϋ 6γ 
νΑΚνΑΚΑ ΖΑΟΗΛ 
ϋθΐθ: 2018 . 10 . 2 |Π 
ΕΕ5Τ Γ 
Ρθ35θπ: 5ί8ΠΒα ΡϋΡ 
(θΓηϋθϋϋβϋ) | 

ΙοΜίΐοη: Α0τβ|5, ΕΙΙίπϊΚο 
Τγρο9Γ3<ϊο 


5121 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


18 Οκτωβρίου 2018 


ΤΕΥΧΟΣ ΤΕΤΑΡΤΟ 


Αρ 


. Φύλλου 429 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανάκληση της 2729/06.10.1983 (ΦΕΚ 100/τ.Δ7 
09-02-1984) απόφασης κήρυξης ως αναδασωτέ¬ 
ας για έκταση εμβαδού 372 στρ., που βρίσκεται 
στη θέση «ΜΠΑΟΥΖΙ» ΔΚ Δαμαρίωνα, Δήμου Νά¬ 
ξου και Μικρών Κυκλάδων, νήσου Νάξου. 

2 Κήρυξη έκτασης ως αναδασωτέας εμβαδού 
688,93 τ.μ., στη θέση «Καλογέρι»ΣχοίνουτηςΤοπι- 
κής Κοινότητας Πισσίων του Δήμου Λουτρακιού - 
Περαχώρας - Αγίων Θεοδώρων, Περιφερειακής 
Ενότητας Κορινθίας, λόγω εκχέρσωσης. 

3 Εν μέρει ανάκληση της 587/17-03-2005 (ΦΕΚ 415/ 
τ.Δ'/19-04-2005) απόφασης κήρυξης έκτασης ως 
αναδασωτέας του Γενικού Γραμματέα Περιφέρειας 
Πελοποννήσου λόγω πυρκαγιάς, για έκταση εμ¬ 
βαδού 1.017,733 τ.μ., στην θέση «Βύθουλας» Τ.Κ. 
Άρνας Δ.Ε. Φάριδος, Δήμου Σπάρτης Π.Ε. Λακωνίας. 


ΑΠΟΦΑΣΕΙΣ 

Αριθμ. 56706 _ (1) 

Ανάκληση της 2729/06.10.1983 (ΦΕΚ 10Ο/τ.Δ'/ 
09-02-1984) απόφασης κήρυξης ως αναδασωτέ¬ 
ας για έκταση εμβαδού 372 στρ., που βρίσκεται 
στη θέση «ΜΠΑΟΥΖΙ» ΔΚ Δαμαρίωνα, Δήμου Νά¬ 
ξου και Μικρών Κυκλάδων, νήσου Νάξου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 117, παρ. 3 του Συντάγ¬ 
ματος. 

2. Τις διατάξεις του ν. 3852/2010 «Νέα Αρχιτεκτονική 
της Αυτ/σης και Αποκεντρωμένης Διοίκησης - Πρόγραμ¬ 
μα Καλλικράτης» (ΦΕΚ Α' 87) καιτουπ.δ. 143/2010 «Ορ¬ 
γανισμός της Αποκεντρωμένης Διοίκησης Αιγαίου». 

3. Τις διατάξεις του ν. 4325/2015 «Εκδημοκρατισμός 
της Διοίκησης - Καταπολέμηση Γραφειοκρατίας και 


Ηλεκτρονική Διακυβέρνηση. Αποκατάσταση αδικιών 
και άλλες διατάξεις» (ΦΕΚ 47/τ.Α'/2015). 

4. Την αριθμ. 14192/15.05.2017 (ΦΕΚ Υ.Ο.Δ.Δ. 250) από¬ 
φαση του Υπουργού Εσωτερικών περί διορισμού του 
Νικόλαου Θεοδωρίδη, ως Συντονιστή της ΑΔΑι. 

5. Την αριθμ. 3481 7/15.06.2017 (ΦΕΚ Β' 2131) απόφα¬ 
ση του Συντονιστή ΑΔΑι «Μεταβίβαση αρμοδιοτήτων 
και παροχή εξουσιοδότησης υπογραφής διοικητικών 
πράξεων και εγγράφων με εντολή Συντονιστή στον Προϊ 
στάμενο της Γενικής Διεύθυνσης Δασών και Αγροτικών 
Υποθέσεων της ΑΔΑι και στους Προϊσταμένους των ορ¬ 
γανικών μονάδων αυτής». 

6. Την αριθμ. 80107/14.12.2017 (ΑΔΑ: 7Τ080Ρ11-ΓΣΥ) 
απόφαση του Συντονιστή ΑΔΑι περί «Αναπλήρωσης 
Προϊσταμένου Γενικής Διεύθυνσης Δασών και Αγροτι¬ 
κών Υποθέσεων της ΑΔΑι». 

7. Τις διατάξειςτου ν. 3861 /2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο "Πρόγραμμα Διαύγεια" και άλλες 
διατάξεις» (ΦΕΚ Α' 112). 

8. Τις διατάξεις του ν. 998/1979 (ΦΕΚ Α' 289) «Περί προ¬ 
στασίας των δασών και των δασικών εν γένει εκτάσεων 
της Χώρας» και ειδικότερα της παρ. 2 του άρθρου 3 του 
ν. 998/1979, όπως αντικαταστάθηκε με την παρ. 1 του 
άρθρου 1 του ν. 3208/2003 (ΦΕΚ Α' 303), καθώς και των 
άρθρων 38 και 44 του ως άνω νόμου, όπως αντικαταστά- 
θηκαν από το άρθρο 35 του ν. 4280/2014 (ΦΕΚ Α' 159). 

9. Την αριθμ. 117080/6353/13.11.2014 εγκύκλιο δι¬ 
αταγή της Δ/νσης Προστασίας Δασών και Αγροπερι- 
βάλλοντος του ΥΠΕΚΑ περί της διαδικασίας άρσης ή 
ανάκλησης αποφάσεων αναδάσωσης (ΑΔΑ: 77ΣΕ0-ΙΒ3). 

10. Την αριθμ. 1533373/441/22.02.2017 εγκύκλιο δι¬ 
αταγή του ΥΠΕΝ περί κηρυγμένων ως αναδασωτέων 
εκτάσεων στους αναρτημένους δασικούς χάρτες. 

11 .Το αριθμ. Γ1120/09.01.2015 έγγραφο του Εθνικού 
Τυπογραφείου περί ενημέρωσης για την αποστολή δη¬ 
μοσιευμάτων στην Εφημερίδα της Κυβερνήσεως. 

12.Την αριθμ. 2729/06.10.1983 απόφαση κήρυξης ως 
αναδασωτέας για έκταση εμβαδού 372 στρ., που βρί¬ 
σκεται στη θέση «ΜΠΑΟΥΖΙ» ΔΚ Δαμαρίωνα, Δήμου Νά¬ 
ξου και Μικρών Κυκλάδων, νήσου Νάξου (ΦΕΚ 10Ο/τ.Δ'/ 
09-02-1984). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'429/18.10.2018 


13. Την από 20-09-2018 εισήγηση υπαλλήλου της Υπη¬ 
ρεσίας και τη σύμφωνη γνώμη της Υπηρεσίας, η οποία 
διαβιβάστηκε με το αριθμ. 56515/21.09.2018 έγγραφο, 
σύμφωνα με την οποία η καείσα έκταση δε δύναται να 
προσδιοριστεί επί του εδάφους. 

14. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Ανακαλούμετηναριθμ. 2729/06.10.1983 (ΦΕΚ10Ο/τ.Δ'/ 
09-02-1984) απόφαση κήρυξης ως αναδασωτέας για 
έκταση εμβαδού 372 στρ., που βρίσκεται στη θέση 
«ΜΠΑΟΥΖΙ» ΔΚ Δαμαρίωνα, Δήμου Νάξου και Μικρών 
Κυκλάδων, νήσου Νάξου, όπως απεικονιζόταν στο επι- 


συναπτόμενο τοπογραφικό διάγραμμα, υπογεγραμμένο 
από την τότε Νομάρχη Κυκλάδων, για τους λόγους που 
αναφέρονται στα 13 (σχετικά), δηλαδή τη μη δυνατότητα 
προσδιορισμού της επί του εδάφους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 24 Σεπτεμβρίου 2018 

Με εντολή Συντονιστή 
Αποκεντρωμένης Διοίκησης 
Η Αναπληρώτρια Γενική Διευθύντρια 
Δασών και Αγροτικών Υποθέσεων 

ΑΡΤΕΜΙΣ ΑΛΕΞΙΑΔΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'429/18.10.2018 


Αριθμ. 132354 (2) 

Κήρυξη έκτασης ως αναδασωτέας εμβαδού 
688,93 τ.μ., στη θέση «Καλογέρι» Σχοίνου τηςΤοπι- 
κής Κοινότητας Πισσίων του Δήμου Λουτρακιού - 
Περαχώρας - Αγίων Θεοδώρων, Περιφερειακής 
Ενότητας Κορινθίας, λόγω εκχέρσωσης. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ 
ΚΑΙ ΙΟΝΙΟΥ 

Έχοντας υπόψη: 

1. Τις διατάξεις: 

α) του ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυ¬ 
τοδιοίκηση και άλλες διατάξεις», 
β) του ν. 3200/1955 «Περί διοικητικής αποκέντρω¬ 
σης», όπως τροποποιήθηκε και συμπληρώθηκε με το 
ν.δ. 532/1970 και μεταγενέστερες διατάξεις, 
γ) των άρθρων 6 και 280 του ν. 3852/2010 (ΦΕΚ 87/τ.Α7 
7-6-2010) «Νέα αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης», 
δ) του π.δ. 139/2010 (ΦΕΚ 232/τ.Α 727-12-2010) «Οργα¬ 
νισμός της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου». 

2. Την αριθμ. 40/29.12.2010 (ΦΕΚ 247/τ.Α731 -12-2010) 
πράξη του Υπουργικού Συμβουλίου, περί παύσης εκ του 
νόμου των Γενικών Γραμματέων των Περιφερειών και 
διορισμού Γενικών Γραμματέων στις Αποκεντρωμένες 
Διοικήσεις του Κράτους. 

3. Τις διατάξεις των άρθρων 28 και 28Α του ν. 4325/2015 
(ΦΕΚ 47/τ.Α72015) «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις», 
αναφορικά με το διορισμό Συντονιστών στις Αποκε¬ 
ντρωμένες Διοικήσεις του Κράτους. 

4. Την αριθμ. 15870/15.5.2017 απόφαση Υπ. Εσωτερι¬ 
κών (ΦΕΚ 250/τ.Υ.Ο.Δ.Δ./2017), περί διορισμού Συντο¬ 
νιστή στην Αποκεντρωμένη Διοίκηση Πελοποννήσου, 
Δυτικής Ελλάδας και Ιονίου. 

5. Τις διαταγές του Υπουργείου Γεωργίας: α) 160417/ 
1180/8.7.1980, β) 182447/3049/24.8.1980. 

6. Τις διατάξεις: 

α) της παρ. 1 του άρθρου 24 και της παρ. 3 του άρ¬ 
θρου 117 του Συντάγματος της Χώρας, 
β) του ν. 998/1979 «Περί προστασίας των δασών και 
των δασικών εν γένει εκτάσεων της χώρας» και συγκεκρι¬ 
μένα των άρθρων 38 και 41, σε συνδυασμό με την παρ. 1 
του άρθρου 3 του ιδίου νόμου, όπως έχει τροποποιηθεί 
και ισχύει. 

7. Την αριθμ. 61092/26.6.2018 πρόταση του Δασαρχεί¬ 
ου Κορίνθου, μετά την από 22-3-2018 έκθεση αυτοψίας 
της δασοπόνου, Θέης Μακρή, σύμφωνα με την οποία 
η αναφερόμενη στο θέμα έκταση με εμβαδόν 688,93 
τ.μ. (εξακόσια ογδόντα οχτώ τετρ. μέτρα και ενενήντα 
τρία εκατοστά τετρ. μέτρου), όπως αποτυπώνεται με τα 
στοιχεία Α, Β, Γ, Δ, Ε, Ζ, Η, Θ, I, Κ, Α στο από 22-3-2018 
συνημμένο τοπογραφικό διάγραμμα κλίμακας 1:300, 
που συνέταξε η δασοπόνος του Δασαρχείου Κορίνθου, 


Θέη Μακρή, εντοπίζεται επί αυτού σε απόσπασμα του 
αριθμ. 412 209 ορθοφωτοχάρτη έτους 1996-1997 του 
Υπουργείου Γεωργίας, με κλίμακα 1:5.000 και οριο- 
θετείται με τη χρήση συντεταγμένων στο Ε.Γ.Σ.Α. '87, 
ενώ έχει χαρακτηριστεί τελεσίδικα ως «δάσος» με την 
αριθμ. 1569/28.4.1998 ευρύτερη πράξη χαρακτηρισμού 
του Δασαρχείου Κορίνθου, καταλήφθηκε - εκχερσώθηκε 
και κατασκευάστηκαν εντός αυτής αυθαίρετα κτίσματα 
(μετά το έτος 1987) και συνεπώς επιβάλλεται η κήρυξή 
της ως αναδασωτέας, αποφασίζουμε: 

Κηρύσσουμε ως αναδασωτέα τη δημόσια έκταση 
εμβαδού 688,93 τ.μ., στη θέση «Καλογέρι» Σχοίνου της 
Τοπικής Κοινότητας Πισσίων του Δήμου Λουτρακιού - 
Περαχώρας - Αγίων Θεοδώρων, Περιφερειακής Ενότητας 
Κορινθίας, η οποία αποτελεί «δάσος» σύμφωνα με την 
παρ. 1 του άρθρου 3 του ν. 998/1979, όπως τροποποιή¬ 
θηκε και ισχύει, αποτυπώνεται με τα στοιχεία Α, Β, Γ, Δ, Ε, 
Ζ, Η, Θ, I, Κ, Α στο από 22-3-2018 συνημμένο τοπογραφι- 
κό διάγραμμα κλίμακας 1:300, οριοθετείται με τη χρήση 
συντεταγμένων στο Ε.Γ.Σ.Α. '87, ως εξής: 

Σημείο Α: Χ=413789.05 Υ=4211702.48 
Σημείο Β: Χ=413807.09 Υ=4211704.25 
Σημείο Γ: Χ=413823.84 Υ=4211705.14 
Σημείο Δ: Χ=413823.67 Υ=4211708.73 
Σημείο Ε: Χ=413828.76 Υ=4211706.89 
Σημείο Ζ: Χ=413828.65 Υ=4211710.36 
Σημείο Η: Χ=413823.52 Υ=4211712.23 
Σημείο Θ: Χ=413823.06 Υ=4211722.22 
Σημείο I: Χ=413804.79 Υ=4211723.54 
Σημείο Κ: Χ=413786.74 Υ=4211721.92 
και συνορεύει: 

ΒΟΡΕΙΑ: Με δάσος. 

ΝΟΤΙΑ: Με δάσος. 

ΑΝΑΤΟΛΙΚΑ: Με δάσος και μη δασική έκταση. 
ΔΥΤΙΚΑ: Με δάσος, 

όπως φαίνεται και στο ως άνω τοπογραφικό διάγραμ¬ 
μα, που συνέταξε η δασοπόνος του Δασαρχείου Κορίν¬ 
θου, Θέη Μακρή και θεώρησε ο δασάρχης, με σκοπό 
την επανεγκατάσταση με φυσική ή τεχνητή αναγέννηση 
της δασικής βλάστησης, που καταστράφηκε από την 
εκχέρσωση. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Κατά της παρούσας απόφασης, σύμφωνα με τις δια- 
τάξειςτηςπαρ. 1 του άρθρου 47 του ν. 3900/2010, όπως 
τροποποίησε το άρθρο 1 του ν. 702/1977, επιτρέπεται 
προσφυγή από οποιονδήποτε έχει έννομο συμφέρον, 
ενώπιον του (αρμοδίου) τριμελούς Διοικητικού Εφετείου, 
εντός εξήντα ημερών απάτην επομένη της δημοσιεύσε- 
ως ή κοινοποιήσεως αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 13 Σεπτεμβρίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 00% 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'429/18.10.2018 


Αριθμ. απόφ. 188285 (3) 

Εν μέρει ανάκληση της 587/17-03-2005 (ΦΕΚ 415/ 
τ.Δ'/19-04-2005) απόφασης κήρυξης έκτασης ως 
αναδασωτέας του Γενικού Γραμματέα Περιφέρει¬ 
ας Πελοποννήσου λόγω πυρκαγιάς, για έκταση εμ- 
βαδού 1.017,733 τ.μ., στην θέση «Βύθουλας» Τ.Κ. 
Άρνας Δ.Ε. Φάριδος, Δήμου Σπάρτης Π.Ε. Λακωνίας. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ 
ΚΑΙ ΙΟΝΙΟΥ 

Έχοντας υπόψη: 

1. Τις διατάξεις των άρθρων 38 παρ. 1,41 και 44, παρ.4 
του ν. 998/1979 «Περί προστασίας των δασών και των 
δασικών εν γένει εκτάσεων της Χώρας», όπως αυτός 
ισχύει. 

2. Τις διατάξεις του ν. 4280/2014 (ΦΕΚ 159/τ.Α7 
08-08-2014) «Περιβαλλοντική αναβάθμιση και ιδιωτική 
πολεοδόμηση - Βιώσιμη ανάπτυξη οικισμών - Ρυθμίσεις 
Δασικής Νομοθεσίας και άλλες διατάξεις». 

3. Τις διατάξεις του ν. 3852/2010 (ΦΕΚ Α' 87) «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

4. Τις διατάξεις του π.δ. 139/2010 (ΦΕΚ Α' 232) «Οργα¬ 
νισμός της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου». 

5. Την αριθμ. 160417/1180/8-7-1980 διαταγή Υπουρ¬ 
γείου Γεωργίας, με την οποία παρέχονται οδηγίες για τις 
αναδασωτέες εκτάσεις. 

δ.Την αριθμ. 86004/1637/04.06.1987 απόφαση του Υφ. 
Γεωργίας με την οποία έγινε αποδεκτή η γνωμοδότηση 
αριθμ. 417/1987 της Συνέλευσης των Προϊσταμένων 
των Νομικών Δ/νσεων σχετικά με την άρση της κήρυξης 
εκτάσεων ως αναδασωτέων. 

7. Τα άρθρα 28 και 28 Α του ν. 4325/2015 (ΦΕΚ 47/ 
τ.Α'/11 -05-2015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις». 

8. Την αριθμ. 15870/15-05-2017 απόφαση του Υπ. 
Εσωτερικών περί διορισμού του Νικολάου Παπαθεοδώ- 
ρου του Αγγελάκη ως Συντονιστή της Αποκεντρωμένης 
Διοίκησης Πελοποννήσου, Δυτικής Ελλάδος και Ιονίου 
(ΦΕΚ 250/τ.Υ.Ο.Δ.Δ./26-05-2017). 

9. Το άρθρο 2 του ν. 4462/2017 (ΦΕΚ 39/τ.Α7 
28-03-2017) «Κύρωση του Μνημονίου Κατανόησης με¬ 
ταξύ του Υπουργείου Περιβάλλοντος και Ενέργειας της 
Κυβέρνησης της Ελληνικής Δημοκρατίας και του Υπουρ¬ 
γείου Βιομηχανίας και Ενέργειας της Δημοκρατίας του 
Αζερμπαϊτζάν για Συνεργασία στον τομέα των Ανανεώ¬ 
σιμων Πηγών και της Ενεργειακής Αποδοτικότητας και 
άλλες διατάξεις». 


10. Το αριθμ. 149357/17-07-2018 έγγραφο του Δασαρ¬ 
χείου Γυθείου μετά της συνημμένης σε αυτό έκθεσης 
αυτοψίας του δασοπόνου, Χρίστου Κακαλέτρη, για μερι¬ 
κή ανάκληση της αριθμ. 587/17-03-2005 (ΦΕΚ415/τ.Δ7 
19-04-2005) απόφασης του Γενικού Γραμματέα Περιφέ¬ 
ρειας Πελοποννήσου, από την οποία προκύπτει ότι η 
έκταση κηρύχτηκε ως αναδασωτέα κατά πλάνη περί τα 
πραγματικά περιστατικά αφού στον αναρτημένο προ¬ 
σωρινό δασικό χάρτη της Π.Ε. Λακωνίας φέρουν τον 
χαρακτηρισμό ΑΝ,ΑΑ που σημαίνει ότι δεν αποτέλεσαν 
και δεν αποτελούν δάσος ή δασική έκταση σύμφωνα 
με το άρθρο 13 παρ. 2 του ν. 3889/2010. Η προτεινόμε- 
νη για ανάκληση έκταση με στοιχεία περιμέτρου 1,2,3, 
...24,25,1 εμβαδού 1.017,733 τ.μ. απεικονίζεται στο άνευ 
χρονολογίας τοπογραφικό διάγραμμα του δασοπόνου, 
Χρίστου Κακαλέτρη, με κλίμακα 1:1.250 και ευρίσκεται 
στην θέση «Βύθουλας » τηςΤ.Κ. Άρνας Δ.Ε. Φάριδος Δή¬ 
μου Σπάρτης. 

11. Την αριθμ. 587/17-03-2005 (ΦΕΚ 415/τ.Δ7 
19-04-2005) απόφαση του Νομάρχη Λακωνίας περί 
κήρυξης έκτασης ως αναδασωτέας στην δασική θέση 
«Βύθουλας» του Δ.Δ. Άρνας Δήμου Φάριδος, Νομού 
Λακωνίας. 

12. Τη σύμφωνη γνώμη της Δ/νσης Δασών Π.Ε. Λακω¬ 
νίας, αποφασίζουμε: 

Ανακαλούμε εν μέρει την αριθμ. 587/17-03-2005 
(ΦΕΚ 415/τ.Δ719-04-2005) απόφαση του Νομάρχη Λα¬ 
κωνίας, περί κήρυξης έκτασης ως αναδασωτέας, στην 
δασική θέση «Βύθουλας», Δ.Δ. Άρνας, Δήμου Φάριδος, 
Νομού Λακωνίας διότι όπως προκύπτει από την πρόταση 
του Δασάρχη Γυθείου η έκταση κηρύχτηκε ως αναδασω¬ 
τέα κατά πλάνη περί τα πραγματικά περιστατικά αφού δι¬ 
απιστώθηκε αρμοδίως ότι η προτεινόμενη για ανάκληση 
έκταση, στον αναρτημένο προσωρινό δασικό χάρτη της 
Π.Ε. Λακωνίας φέρει χαρακτηρισμό ΑΝ,ΑΑ που σημαίνει 
δεν αποτέλεσε και δεν αποτελεί δάσος ή δασική έκταση 
σύμφωνα με το άρθρο 13 παρ. 2 του ν. 3889/2010. Η 
έκταση έχει εμβαδόν 1.017,733 τ.μ. και απεικονίζεται στο 
άνευ χρονολογίας τοπογραφικό διάγραμμα του δασο¬ 
πόνου, Χρίστου Κακαλέτρη, αρμοδίως θεωρημένο, με 
κορυφές εξαρτημένες από το σύστημα συντεταγμένων 
Ε.Γ.Σ.Α. '87, κλίμακας 1:1.250 και ευρίσκονται στην θέση 
«Βύθουλας» τηςΤ.Κ. Άρνας Δ.Ε. Φάριδος Δήμου Σπάρτης 
Π.Ε. Λακωνίας. 

Από τη δημοσίευση της παρούσας δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 24 Αυγούστου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 

ΑΠΟΣΠΑΣΜΑ ΧΑΡΤΗ ΚΛΙΜΑΚΑΣ 1:5.000 ΦΧ ΞΗΡΟΚΑΜΙΠΟΝ Γ.ΥΙ. ΑΡΙΘΜ. 7362 1 ΕΠΑΝΩ ΣΤΟΝ ΟΠΟΙΟ ΕΜΦΑΝΙΖΕΤΑΙ 
Η ΕΚΤΑΣΗ ΠΟΥ ΠΡΟΤΕΙΝΟΥΜΕ ΤΗΝ ΑΡΣΗ ΤΗΣ ΑΝΑΔΑΣΩΣΗΣ ΣΤΗ ΘΕΣΗ ΒΥΘΟΥΛΑΣ ΤΗΣ ΤΟΠΙΚΗΣ 
ΚΟΙΝΟΤΗΤΑΣ ΑΡΝΑΣ ΤΟΥ ΔΗΜΟΥ ΣΠΑΡΤΗΣ. 



ΤΟΠΟΓΡΑΦΙΚΟ ΔΙΑΓΡΑΜΜΑ ΚΛΙΜΑΚΑΣ 1:1.250 ΤΗΣ ΕΚΤ ΑΣΗΣ ΠΟΥ ΠΡΟΤΕΙΝΟΥΜΕ ΤΗΝ ΑΡΣΗ ΤΗΣ ΑΝΑΔΑΣ ΩΣΗΣ ΣΤΗ 
ΘΕΣΗ ΒΥΘΟΥΛΑΣ ΤΗΣ ΤΟ ΠΙΚΗΣ ΚΟΙΝΟΤΗΤΑΣ ΑΡΝΑΣ ΤΟΥ ΔΗΜΟΥ ΣΠΑΡΤΗΣ. 



ΑΓΡΟΤΙΚΗ ΕΚΤΑΣΗ 



ΑΓΡΟΤΙΚΗ ΕΚΤΑΣΗ 


11 ΔΑΣΙΚΗ ΕΚΤΑΣΗ 


ΔΑΣΙΚΗ ΕΚΤΑΣΗ 


ΕΐΑ3^2ΔΑ1=1417,733x4. 



ΘΕΩΡΗΘΗΚΕ 
Ο ΔΑΣΑΡΧΗΣ ΓΥΘΕΙΟΥ 



ΟΣΥΝΤΑΚΤΗΣ 



Ε ΝΙΚΟ ΤΥΓΉ - ΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 50% 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'429/18.10.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























